Die De Klerk familie het deur Suid-Afrika versprei sedert die aankoms van Abraham de Clerq as jong seun, sy moeder Sara Cochet, sy suster Jeanne (Jannetjie) asook sy broer Joost. Hulle arriveer op 26.4.1688 aan die Kaap as deel van â€˜n groep Franse Hugenote. Hulle vader Pieter is oorlede nog voordat hulle vanaf die eiland Walcheren in Zeeland in die suide van Holland vertrek het. Sara was verloof aan Guilliaume du Toit (a 1686) en is na hulle aankoms aan die Kaap met hom getroud.
Barend en gesin het na die Oos-Kaap getrek en na die Slagtersnekrebellie in 1815 is sommiges dieper die binneland in. Party het later na Potchefstroom verhuis waar hulle aan die universiteit asook die Gereformeerde Kerk verbonde was. De Klerks en de Beers was van die vroeÃ« veeboer-trekkers tot teen die Groot (Oranje / Gariep)-rivier en later verder na die Waterberg omgewing in Transvaal. Die Dorslandtrekkers kom ook uit hierdie stamlyn.
Joseph se nageslag het noordweswaarts tot in Namakwaland en Suidwes-Afrika getrek. Diegene wat in die Tulbagh distrik agtergebly het gebruik later die de Clerk vorm van die van. Sommige het later weer op Vogelvlei geboer voordat die plaas onder die VoÃ«lvleidam verdwyn het.
Abraham se suster Jeanne (Jannetje) trou eers met Andre Gous en later met Pieter Bekker (sy is die Bekker-familie se stammoeder). Sy het na Bekker se verbanning uit die Kaap ook â€˜n kind uit â€˜n verhouding met Matthys de Maker gehad.
Van die beweegredes vir hierdie trekkery was dat hulle meestal veeboere was en agter weiding aan getrek het. Andersins om onder die juk van Britse bewind uit te kom. Om ekonomiese redes het baie kinders die plase en platteland in die 1900â€™s verlaat en â€˜n heenkome in die stede gaan soek.
Willem Johannes de Clerck â€“ vanaf Belfast, Ierland in 1848 in die ZAR trou in 1856 op Potchefstroom en sy nageslag vestig hulle ook in die Transvaal.
Die van met variasies is nou nog redelik algemeen in Frankryk, Nederland, BelgiÃ« en selfs in die VSA te vinde.
David is ook die outeur van die De Klerk geslagregister â€œVan Vogelvalleij na Verre Velde..â€ waarmee hy in 2012 vereer as GGSA se Genealoog van die Jaar]
Created on 25 Mei 2013 .
Saterdag, 21 September 2019 07:31